# Biblioteca del Parlament de Catalunya

La Biblioteca del Parlament de Catalunya és una biblioteca parlamentària, inaugurada el 20 de desembre de 1984, que dona servei, principalment, a la comunitat parlamentària (Art. 19 dels Estatuts del règim i el govern interiors del Parlament de Catalunya). La Biblioteca forma part del Departament de Gestió Documental i Recursos d'Informació. La sala de la biblioteca es troba a la planta baixa de les dependències del Palau. Els usuaris externs poden accedir-hi, amb cita prèvia i identificació a l'entrada del Palau, per a consultes especialitzades.

## Fons documentals

El fons de la biblioteca està especialitzat en dret dret públic, específicament en dret parlamentari. Disposa, també, d'un fons de dret comunitari, de dret privat, de ciències socials, d'història de Catalunya i d'altres disciplines, en què el Parlament té capacitat de legislar.
El catàleg consta de gairebé 55.300 registres (2021), d'entre els quals cal destacar 250 títols de revistes en curs. S'hi pot trobar tota mena de documents en qualsevol suport documental:
* Obres de referència
* Monografies especialitzades en les matèries pròpies
* Revistes d'àmbit general i especialitzades
* Premsa local, nacional i internacional
* Publicacions oficials de l'Estat espanyol, de les Comunitats autònomes, de les províncies catalanes, i de la Unió Europea
* Repertoris de legislació i jurisprudència
* Publicacions de la Generalitat de Catalunya
* Bases de dades de sumaris de revistes, legislació i jurisprudència i altres.
* Fons especials: donació Fornas (Josep Fornas i Martínez) i donació Castellet (Josep Maria Castellet), documentació política i fons bibliogràfic dels diputats.

### Donació Fornas

La Donació Fornas conté documentació sobre la història política de Catalunya d'ençà de la Primera República fins als anys de la postguerra franquista. Es compon de 6.691 llibres, 2.356 fullets, 300 cartells i 1.203 títols d'hemeroteca del segle xix, i constitueix un fons bibliogràfic de gran valor històric.

### Fons bibliogràfic dels diputats

El fons bibliogràfic dels diputats està format per obres escrites per diputats o que continguin la seva biografia.

### Programes i cartells electorals

Aquest fons recull els programes i cartells electorals dels partits amb representació parlamentària presentats a les eleccions al Parlament.

## Recursos documentals en línia

El Catàleg de la biblioteca, així com alguns dels productes que elabora, es poden consultar en línia a l'apartat de recursos documentals del portal parlamentari:
* Bibliografies temàtiques
* Butlletí de sumaris
* Cartells de la Col·lecció Fornas
* Dossiers legislatius
* Guies de recursos
* Dossiers temàtics
Cal destacar, també, la preparació d'espais de documentació temàtics associats a l'àmbit de treball de les comissions parlamentàries, com ara l'espai de documentació de la Comissió de Salut.

## Cooperació

La biblioteca participa i ha signat convenis de cooperació amb diverses biblioteques i projectes, com ara ARCA amb la digitalització del diari “La Publicitat”, BEGC, Biblioteca de l'ICAB per a optimitzar els recursos bibliogràfics i documentals entre ambdues institucions i, també, amb el CSUC, Memòria Digital de Catalunya (MDC), el Magatzem cooperatiu GEPA, Red Parlamenta i Dialnet.

### CSUC

Des de l'any 2015 el catàleg de la biblioteca està integrat al CCUC (Catàleg Col·lectiu de les Universitats Catalanes) i, també, ha signat els acords de préstec interbibliotecari.

### Red Parlamenta

Red Parlamenta és una xarxa de cooperació dels serveis documentals dels parlaments autonòmics de l'Estat espanyol. La Biblioteca del Parlament de Catalunya va participar, l'octubre de l'any 2009, en la posada en marxa de la plataforma.

### Dialnet

Des de l'any 2012, mitjançant un conveni, participa en la base de dades de sumaris de Dialnet amb la introducció de sumaris de revistes d'àmbit parlamentari i de dret públic.

### MDC

Memòria Digital de Catalunya amb la càrrega dels fullets i fulls solts -també anomenats fulls volants- de la col·lecció Josep Fornas (s. XVIII-XX). </ref>

### GEPA

Magatzem cooperatiu GEPA amb l’enviament de monografies i revistes.</ref>

## Usuaris

* Comunitat parlamentària: parlamentaris, assessors i col·laboradors, serveis i òrgans
* Membres d'altres parlaments, institucions i organismes públics
* Investigadors autoritzats
* Mitjans de comunicació acreditats
* Ciutadania
Les demandes d'informació es poden fer arribar personalment, per telèfon, per fax, o correu electrònic.

## Referències

* ↑ Artícle 19
* ↑ Raco.cat
* 1 2 Montobbio i Martorell [et al.], 2005
* 1 2 Fundació Josep Irla «Donacions i Creu de Sant Jordi». Homenatge a Josep Fornas: compromís amb la cultura i el país, 21-04-2010, pàg. 19.
* 1 2 3 «Integració al CCUC del fons de la Biblioteca del Parlament de Catalunya | CSUC». Arxivat de l'original el 2017-08-21. [Consulta: 4 agost 2017].
* ↑ «Recursos documentals».
* ↑ «Cooperació».
* ↑ EFE «La biblioteca del Parlament se integra en las bibliotecas universitari» (en castellà). elperiodico, 22-12-2014.
* ↑ «Red_Parlamenta se abre al público / Red_Parlamenta is open to the public» (en es / en). IFLA, 02-01-2015. [Consulta: 21 agost 2017].
* ↑ Fundación Dialnet «Red de colaboraciones». EVOLUCIÓN DE DIALNET 2011 - 2014, 30-05-2014, pàg. 25.

## Bibliografia

* Montobbio i Martorell, Inés; Gil Albert, Teresa; Graupera i Hidalgo, Joan Carles; Juan Coromines, Assumpció; Farrero i Farrero, Sara (2005). «La biblioteca parlamentària : reflexions des de l'experiència». BiD: textos universitaris de biblioteconomia i documentació. Núm. 15 (desembre 2005). <http://bid.ub.edu/15montob.htm> [Consulta: 08-06-2015].
* Serramià Cendra, Jordi."Les biblioteques parlamentàries. La biblioteca del Parlament de Catalunya: 1932-1939". Item: revista de biblioteconomia i documentació. Núm. 22 (Gener-juny 1998), p. 46-73. <http://www.raco.cat/index.php/Item/article/viewFile/22521/22355> [Consulta: 21-08-2017].

## Enllaços externs

* Catàleg de la Biblioteca del Parlament de Catalunya
* Tríptic informatiu del Departament de Gestió Documental i Recursos d'Informació